### NN 128/2024 (6.11.2024.), Odluka o izmjenama Odluke o pravilima rada sustava TARGET-HR

Hrvatska narodna banka

2135

Na temelju članka 155. Zakona o platnom prometu (»Narodne novine«, br. 66/2018. i 114/2022.) i članka 104. stavka 1. točke 6. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENAMA ODLUKE O PRAVILIMA RADA SUSTAVA TARGET-HR

Članak 1.

U Odluci o pravilima rada sustava TARGET-HR (»Narodne novine«, br. 115/2022., 133/2022. i 135/2023.) članak 12. mijenja se i glasi:

»(1) MCA računi, DCA računi i podračuni remuneriraju se po stopi određenoj u članku 2. stavku 3. točki (b) Odluke (EU) 2024/1209 (ESB/2024/11)[1](Odluka (EU) 2024/1209 Europske središnje banke od 16. travnja 2024. o remuneraciji depozita koji ses ne odnose na operacije monetarne politike koje drže nacionalne središnje banke i Europska središnja banka (ESB/2024/11) (SL L, 2024/1209, 3. 5. 2024., ELI: http://data.europa.eu/eli/dec/2024/1209/oj)), osim ako se rabe za držanje bilo kojeg od sljedećeg:

(a) minimalnih pričuva

(b) viška pričuva.

Ako je riječ o minimalnim pričuvama, izračun i remuneracija uređeni su Uredbom Vijeća (EZ) br. 2531/98[2](Uredba Vijeća (EZ) br. 2531/98 od 23. studenoga 1998. o primjeni odredbi o minimalnim pričuvama od strane Europske središnje banke (SL L 318, 27. 11. 1998., str. 1.)) i Uredbom (EU) 2021/378 Europske središnje banke (ESB/2021/1).

Ako je riječ o višku pričuva, izračun i remuneracija za njegovo držanje uređeni su Odlukom (EU) 2019/1743 (ESB/2019/31)[3](Odluka (EU) 2019/1743 Europske središnje banke od 15. listopada 2019. o remuneaciji držanja viška pričuva i određenih depozita (ESB/2019/31) (SL L 267, 21. 10. 2019., str. 12.)).

(2) Prekonoćna stanja koja se drže na TIPS AS tehničkom računu ili na RTGS AS tehničkom računu za AS postupak namire D i jamstveni fondovi koje drže infrastrukture financijskog tržišta EGP-a, uključujući ona prekonoćna stanja koja se drže na AS računu jamstvenog fonda, remuneriraju se po stopi određenoj u članku 2. stavku 3. točki (c) Odluke (EU) 2024/1209 (ESB/2024/11).

(3) Državni depoziti kako su definirani u članku 2. točki 5. Smjernice (EU) 2019/671 (ESB/2019/7)[4](Smjernica (EU) 2019/671 Europske središnje banke od 9. travnja 2019. o domaćim operacijama upravljanja imovinom i obvezama od strane nacionalnih središnjih banaka (ESB/2019/7) (SL L 113, 29. 4. 2019., str. 11.).) remuneriraju se po stopi određenoj odlukom Hrvatske narodne banke o kamatnim stopama na novčana sredstva kod Hrvatske narodne banke koja se ne odnose na operacije monetarne politike važećom u trenutku obračuna.«

Članak 2.

(1) U Dodatku II. Program za naknadu štete u sustavu TARGET u točki 2. Uvjeti ponude za naknadu štete podtočka (1) mijenja se i glasi:

»(1) Platitelj može podnijeti zahtjev za administrativnu naknadu i naknadu kamate ako zbog tehničkog kvara sustava TARGET:

(a) nalog za prijenos novčanih sredstava (uključujući na račun prekonoćnog depozita ili na jedan ili više MCA računa ili DCA računa koji pripadaju tom sudioniku i koji su označeni za potrebe ispunjavanja odredbi o minimalnim pričuvama) nije bio namiren istoga radnog dana kada je prihvaćen ili nije mogao biti podnesen i

(b) sudionik se pokušao koristiti, ako je primjenjivo, mjerama za izvanrednu obradu opisanima u Dodatku IV. ove Odluke, uključujući traženje potpore od Hrvatske narodne banke.«

(2) U točki 3. Izračun naknade štete podtočka (1) pod (b) mijenja se i glasi:

»(b) naknada kamata određuje se primjenom referentne kamatne stope koja se utvrđuje svaki dan; ta referentna kamatna stopa eurska jest eurska kratkoročna kamatna stopa (€STR) umanjena za 20 baznih bodova ili kamatna stopa na prekonoćni kredit, ovisno o tome koja je niža, osim ako se zahtjev odnosi na nalog za prijenos novčanih sredstava na račun prekonoćnog depozita, u kojem se slučaju referentna kamatna stopa određuje kao kamatna stopa na prekonoćni depozit; referentna kamatna stopa primjenjuje se na:

(i) iznos naloga za prijenos novčanih sredstava, osim naloga za prijenos novčanih sredstava iz odredbe pod (b)(ii) ove podtočke, koji nije namiren zbog tehničkih smetnji u radu sustava TARGET za svaki dan smetnji u razdoblju od dana podnošenja naloga za prijenos novčanih sredstava ili od dana pokušaja podnošenja naloga za prijenos novčanih sredstava do dana kada je nalog za prijenos novčanih sredstava bio ili mogao biti uspješno namiren

(ii) u odnosu na naloge za prijenos novčanih sredstava na jedan ili više MCA računa ili DCA računa koji su označeni za potrebe ispunjavanja odredbi o minimalnim pričuvama iz točke 2. podtočke 1. ovog Dodatka, razliku između iznosa naloga za prijenos novčanih sredstava koji nije namiren na dan tehničkih smetnji u radu sustava TARGET i iznosa za koji sudionik posljedično nije uspio ispuniti odredbe o minimalnim pričuvama, od dana nastupa tehničkih smetnji do kraja razdoblja održavanja pričuva.

Sve kamate ili naknade koje su posljedica deponiranja kod Eurosustava iznosa bilo kojega nenamirenog naloga za prijenos novčanih sredstava oduzimaju se ili dodaju iznosu naknade štete, ovisno o slučaju.«

(3) Podtočka (2) pod (b) mijenja se i glasi:

»(b) naknada kamata određuje se na način utvrđen u podtočki (1) pod (b) ove točke, pri čemu se naknada kamata plaća po stopi koja je jednaka razlici između kamatne stope na prekonoćni kredit i referentne kamatne stope, a izračunava se u odnosu na bilo koji iskorišteni iznos prekonoćnoga kredita koji je posljedica tehničkih smetnji u radu sustava TARGET.«

(4) U točki 4. Postupovna pravila podtočke (2) i (3) mijenjaju se i glase:

»(2) Sudionici podnose svoje obrasce zahtjeva Hrvatskoj narodnoj banci u roku od četiri tjedna od nastupa tehničkih smetnji u radu sustava TARGET. Sve dodatne informacije i dokazi koje zatraži Hrvatska narodna banka dostavljaju se u roku od dva tjedna od podnošenja takvog zahtjeva.

(3) Hrvatska narodna banka provjerava zahtjeve i prosljeđuje ih ESB-u. Osim ako Upravno vijeće ESB-a odluči drugačije i o tome obavijesti sudionike, svi zaprimljeni zahtjevi procjenjuju se najkasnije u roku od 14 tjedana od nastupa tehničkih smetnji u radu sustava TARGET, osim ako se zahtjev odnosi na naloge za prijenos novčanih sredstava na jedan ili više MCA računa ili DCA računa koji pripadaju tom sudioniku i koji su označeni za potrebe ispunjavanja odredbi o minimalnim pričuvama iz točke 2. podtočke 1. ovog Dodatka, u kojem se slučaju zaprimljeni zahtjevi procjenjuju najkasnije u roku od 14 tjedana nakon završetka razdoblja održavanja pričuva tijekom kojeg su nastupile tehničke smetnje u radu sustava TARGET.«

Članak 3.

U Dodatku V. Raspored rada sustava TARGET točke 6. i 7. mijenjaju se i glase:

»(6) Različite faze radnog dana sustava TARGET i operativni događaji relevantni za MCA račune, RTGS[5](Primjenjuje se i na RTGS AS tehničke račune, podračune i AS račune jamstvenog fonda.) DCA račune, T2S DCA račune) i TIPS[6](Primjenjuje se i na TIPS AS tehničke račune.) DCA račune prikazane su u sljedećoj tablici:

|  |  |  |  |  |
| --- | --- | --- | --- | --- |
| SS:MM | MCA RAČUNI | RTGS DCA RAČUNI1 | T2S DCA RAČUNI | TIPS DCA RAČUNI2 |
| Oko 18:45 (D-1) | Početak radnog dana:  Promjena datuma valute | Početak radnog dana:  Promjena datuma valute | Početak radnog dana:  Promjena datuma valute    Priprema noćne namire | Obrada naloga za instant plaćanje  Obrada naloga za prijenos likvidnosti na TIPS AS tehničke račune ili s TIPS AS tehničkih računa |
| 19:00 (D-1) | Namira operacija središnje banke  Nadoknada za prekonoćni kredit  Povrat prekonoćnih depozita  Obrada automatiziranih i propisanih naloga za prijenos likvidnosti |  | Rok za prihvat unosa CMS podataka  Priprema noćne namire | Nema prijenosa likvidnosti između TIPS DCA računa i drugih TARGET računa. |
| 19:30 (D-1) | Namira operacija središnje banke  Obrada trajnih naloga za prijenos likvidnosti  Obrada automatiziranih i propisanih naloga za prijenos likvidnosti te naloga za trenutačni prijenos likvidnosti | Namira AS naloga za prijenos    Obrada trajnih naloga za prijenos likvidnosti  Obrada automatiziranih i propisanih naloga za prijenos likvidnosti te naloga za trenutačni prijenos likvidnosti |  | Obrada naloga za instant plaćanje  Obrada naloga za prijenos likvidnosti na TIPS AS tehničke račune ili s TIPS AS tehničkih računa i naloga za prijenos likvidnosti između TIPS DCA računa i MCA računa ili RTGS DCA računa |
| 20:00 (D-1) |  | Noćni ciklusi namire | Obrada naloga za instant plaćanje |
| 02:30 (D) |  | Namira AS naloga za prijenos  Obrada automatiziranih i propisanih naloga za prijenos likvidnosti te naloga za trenutačni prijenos likvidnosti  Obrada naloga za plaćanje klijenata i međubankovnih naloga za plaćanje |  | Obrada naloga za prijenos likvidnosti na TIPS AS tehničke račune ili s TIPS AS tehničkih računa i naloga za prijenos likvidnosti između TIPS DCA računa i drugih TARGET računa |
| 02:30  (kalendarski dan nakon D-1) | Obvezno razdoblje tehničkog održavanja do 02:30 na radne dane nakon neradnih dana, uključujući svaki radni ponedjeljak.  Neobvezno razdoblje tehničkog održavanja (ako je potrebno) od 03:00 do 05:00 na radne dane sustava TARGET | Obvezno razdoblje tehničkog održavanja do 02:30 na radne dane nakon neradnih dana, uključujući svaki radni ponedjeljak    Neobvezno razdoblje tehničkog održavanja (ako je potrebno) od 03:00 do 05:00 na radne dane sustava TARGET | Obvezno razdoblje tehničkog održavanja do 02:30 na radne dane nakon neradnih dana, uključujući svaki radni ponedjeljak    Neobvezno razdoblje tehničkog održavanja (ako je potrebno) od 03:00 do 05:00 na radne dane sustava TARGET3 | Obrada naloga za instant plaćanje  Obrada naloga za prijenos likvidnosti na TIPS AS tehničke račune ili s TIPS AS tehničkih računa  Nema naloga za prijenos likvidnosti između TIPS DCA računa i drugih TARGET računa. |
| Vrijeme ponovnog otvaranja4(D) | Namira operacija središnje banke  Obrada automatiziranih i propisanih naloga za prijenos likvidnosti te naloga za  trenutačni prijenos likvidnosti | Namira AS naloga za prijenos    Obrada automatiziranih i propisanih naloga za prijenos likvidnosti te naloga za trenutačni prijenos likvidnosti  Obrada naloga za plaćanje klijenata i međubankovnih naloga za plaćanje | Noćni ciklusi namire | Obrada naloga za instant plaćanje  Obrada naloga za prijenos likvidnosti na TIPS AS tehničke račune ili s TIPS AS tehničkih računa i naloga za prijenos likvidnosti između TIPS DCA računa i drugih TARGET računa |
| 05:00 (D) |  |  | Dnevno trgovanje/namira u realnom vremenu:  Priprema namire u realnom vremenu;  Razdoblje za djelomičnu namiru5 |  |
| 16:00 (D) |  |  | Krajnji rok za DvP naloge |  |
| 16:30 (D) |  |  | Automatski povrat autokolateralizacije, nakon koje slijedi neobvezni prijenos novčanih sredstava s jednog računa na drugi (cash sweep). |  |
| 17:00 (D) |  | Krajnji rok za naloge za plaćanje klijenata. |  |  |
| 17:40 (D) |  |  | Krajnji rok za bilateralno dogovorene operacije upravljanja riznicom (BATM) i krajnji rok za operacije središnje banke. |  |
| 17:45 (D) |  | Krajnji rok za naloge za prijenos likvidnosti na T2S DCA račune. | Krajnji rok za ulazne naloge za prijenos likvidnosti. | Obrada naloga za instant plaćanje.  Obrada naloga za prijenos likvidnosti na TIPS AS tehničke račune ili s TIPS AS tehničkih računa i naloga za prijenos likvidnosti između TIPS DCA računa i MCA računa ili RTGS DCA računa.  Blokiranje naloga za prijenos likvidnosti s TIPS DCA računa računa na T2S DCA račune. Tijekom tog razdoblja ne obrađuju se nalozi za prijenos likvidnosti između T2S DCA računa i TIPS DCA računa. |
| 18:00 (D) | Krajnji rok za:  – naloge za prijenos likvidnosti  – operacije središnje banke, osim stalno raspoloživih mogućnosti  – izmjene kreditne linije | Krajnji rok za:  – međubankovne naloge za plaćanje  – naloge za prijenos likvidnosti  – AS naloge za prijenos | Krajnji rok za FOP  Kraj obrade namire za T2S  Obnavljanje i čišćenje  Izvješćivanje i izvješća na kraju dana | Obrada naloga za instant plaćanje  Obrada naloga za prijenos likvidnosti na TIPS AS tehničke račune ili s TIPS AS tehničkih računa  Nema naloga za prijenos likvidnosti između TIPS DCA računa i drugih TARGET računa.    Ubrzo nakon 18:00:  Promjena radnog dana (nakon primitka camt.019 poruke od MCA računa ili RTGS DCA računa)  Prikaz stanja TIPS DCA računa i izvješćivanje na kraju dana |
| 18:15 (D) | Krajnji rok za korištenje stalno raspoloživih mogućnosti |  |  | Obrada naloga za instant plaćanje i naloga za prijenos likvidnosti na TIPS AS tehničke račune ili s TIPS AS tehničkih računa |
| 18:40 (D) | Krajnji rok za mogućnost dobivanja prekonoćnog kredita na kraju dana (samo nacionalne središnje banke)  Obrada na kraju dana |  |  | Nema naloga za prijenos likvidnosti između TIPS DCA računa i drugih TARGET računa. |

1 Primjenjuje se i na RTGS AS tehničke račune, podračune i AS račune jamstvenog fonda.

2 Primjenjuje se i na TIPS AS tehničke račune.

3 Za T2S DCA račune: za potrebe tehničkog održavanja 1. svibnja smatra se radnim danom.

4 Vrijeme ponovnog otvaranja: može varirati ovisno o situaciji. Informacije pruža operator.

5 Početak je razdoblja za djelomičnu namiru u 08:00, 10:00, 12:00, 14:00 i 15:30 (ili 30 minuta prije početka krajnjeg roka DvP-a, ovisno o tome što nastupi prije).

(7) Raspored vremena rada može se promijeniti u slučaju donošenja mjera za neprekinuto poslovanje u skladu s Dodatkom IV. ove Odluke. Posljednjeg dana razdoblja održavanja pričuva Eurosustava, krajnji rokovi 18:15, 18:40, 18:45, 19:00 te 19:30 za MCA račune i RTGS DCA račune (kao i za RTGS AS tehničke račune i podračune i AS račune jamstvenog fonda) nastupaju 15 minuta kasnije.

Popis kratica i napomena za ovu tablicu:

(D-1): prethodni radni dan

(D): radni dan = datum valute

CMS: sustav upravljanja kolateralom

DvP: nalozi isporuka uz plaćanje.«

Članak 4.

U Dodatku VI. Pregled naknada točke 6. i 7. mijenjaju se i glase:

»6. NAKNADE ZA IMATELJE TIPS DCA RAČUNA

Naknade za rad TIPS DCA računa naplaćuju se kako slijedi:

(a) za svaki TIPS DCA račun naplaćuje se mjesečna fiksna naknada od 800 EUR imatelju TIPS DCA računa; ova fiksna naknada uključuje jedan BIC, koji je dostupna strana u TIPS-u i koji je imatelj TIPS DCA računa odredio za korištenje

(b) za svaku sljedeću dostupnu stranu koju je odredio imatelj TIPS DCA računa, do najviše 50 dostupnih strana, imatelju TIPS DCA računa koji ih je odredio naplaćuje se mjesečna fiksna naknada od 20 EUR; naknada se ne naplaćuje ni za koju od određenih dostupnih strana nakon 50

(c) za svaki nalog za instant plaćanje ili pozitivan odgovor na opoziv koji je prihvatila Hrvatska narodna banka kako je navedeno u članku 17. iz dijela I. ove Odluke, naknada od po 0,001 EUR naplaćuje se imatelju TIPS DCA računa kojeg treba teretiti i imatelju TIPS DCA računa ili TIPS AS tehničkog računa kojeg treba odobriti, bez obzira na to je li nalog za instant plaćanje ili pozitivan odgovor na opoziv namiren ili ne

(d) naknada se ne naplaćuje za naloge za prijenos likvidnosti s TIPS DCA računa na MCA račune, RTGS DCA račune, podračune, račune prekonoćnog depozita, TIPS AS tehničke račune ili T2S DCA račune.

7. NAKNADE ZA AS KOJI PRIMJENJUJE TIPS AS POSTUPAK NAMIRE

Naknade za uporabu TIPS AS postupka namire od strane AS-a naplaćuju se kako slijedi:

(a) za svaki TIPS AS tehnički račun naplaćuje se mjesečna fiksna naknada od 3000 EUR imatelju TIPS AS tehničkog računa

(b) za svaku dostupnu stranu koju je odredio imatelj TIPS AS tehničkog računa, do najviše 50 dostupnih strana, imatelju TIPS AS tehničkog računa koji ih je odredio naplaćuje se mjesečna fiksna naknada od 20 EUR; naknada se ne naplaćuje ni za koju od određenih dostupnih strana nakon 50

(c) za svaki nalog za instant plaćanje ili pozitivan odgovor na opoziv koji je prihvatila Hrvatska narodna banka kako je navedeno u članku 17. iz dijela I. ove Odluke, naknada od po 0,001 EUR naplaćuje se i imatelju TIPS AS tehničkog računa kojeg treba teretiti i imatelju TIPS AS tehničkog računa ili TIPS DCA računa kojeg treba odobriti, bez obzira na to je li nalog za instant plaćanje ili pozitivan odgovor na opoziv namiren ili ne

(d) naknada se ne naplaćuje za naloge za prijenos likvidnosti s TIPS AS tehničkih računa na TIPS DCA račune

(e) uz prethodno navedene naknade, svakom AS-u naplaćuje se mjesečna naknada utvrđena na osnovi ukupnog broja instant plaćanja, gotovo instant plaćanja i pozitivnih odgovora na opoziv koji su namireni u tom AS-u i omogućeni unaprijed financiranim pozicijama na TIPS AS tehničkom računu. Za svaki mjesec svaki AS treba prijaviti ukupan broj svojih namirenih instant plaćanja, gotovo instant plaćanja i namirenih pozitivnih odgovora na opoziv zaokružen na najbližih deset tisuća, najkasnije do trećega radnog dana sljedećeg mjeseca. Hrvatska narodna banka primjenjuje prijavljeni ukupan broj za izračun jedinične naknade po namirenom instant plaćanju, gotovo instant plaćanju ili namirenom pozitivnom odgovoru na opoziv za prethodni mjesec, u skladu sa sljedećom tablicom:

|  |  |  |
| --- | --- | --- |
| Prijavljeni ukupan broj | |  |
| Od | Do | Jedinična naknada |
| 0 | 10 000 000 | 0,00040 EUR |
| 10 000 001 | 25 000 000 | 0,00030 EUR |
| 25 000 001 | 100 000 000 | 0,00020 EUR |
| 100 000 001 |  | 0,00015 EUR |

Članak 5.

U Dodatku X. Definicije točka (10) mijenja se i glasi:

»(10) »gotovo instant plaćanje« znači nalog za prijenos novčanih sredstava koji je u skladu s NL standardom za dodatne opcionalne usluge SEPA kreditnog transfera (SCT AOS) Europskoga platnog vijeća za instant obradu SEPA kreditnih transfera ili sa shemom Europskog platnog vijeća za SEPA internacionalne instant kreditne transfere (SEPA One-Leg Out Instant Credit Transfer (OCT Inst) Scheme)«.

Članak 6.

Ova Odluka objavljuje se u »Narodnim novinama« i stupa na snagu 1. prosinca 2024.

O.br. 484-2812-090/11-24/SŠ

Zagreb, 4. studenoga 2024.

Zamjenjuje predsjednika
 Savjeta Hrvatske narodne banke
 zamjenica guvernera
 Sandra Švaljek, v. r.